biswa921/orwiki-latest-pages-articles-raw huggingface dataset:
ଟ୍ରିଗର ଫିଙ୍ଗର

ଟ୍ରିଗର ଫିଙ୍ଗର (ଇଂରାଜୀ ଭାଷାରେ Trigger finger) ଏକ ବେମାରୀ ଯେଉଁଥିରେ ପ୍ରଭାବିତ ଆଙ୍ଗୁଠିର ଚଳନ ସୀମିତ ବା ବନ୍ଦ ହୋଇଯାଏ ଯାହାକୁ ଇଂରାଜୀରେ ଲକିଙ୍ଗ କୁହାଯାଏ । ପାପୁଲି (palm of the hand) ବା ନ‌କଲ୍‌ରେ ଯନ୍ତ୍ରଣା ହୋଇପାରେ । ଆଙ୍ଗୁଠି ଚଲେଇବା ବେଳେ ଗୋଟିଏ ଶବ୍ଦ ହେବାରୁ ଏହାର ଟ୍ରଗର ନାମକରଣ ହୋଇଛି । ସାଧାରଣତଃ ତର୍ଜନୀ ଆଙ୍ଗୁଠି (index finger) ବା ବୃଦ୍ଧାଙ୍ଗୁଳିରେ (thumb) ଏହି ବେମାରୀ ହୁଏ । 

ବାରମ୍ବାର ଆଘାତ, ମଧୁମେହ, ବୃକ୍‌କ ରୋଗ, ଥାଇରଏଡ ରୋଗ, ପ୍ରଦାହ ରୋଗ ଥିଲେ ଏହି ଟ୍ରିଗର ଫିଙ୍ଗର ରୋଗ ସଙ୍କଟ ରହେ । ଏହି ରୋଗରେ ଟେଣ୍ଡନ (tendon) ଚାରିପାଖରେ ଥିବା ସିଥ (tendon sheath) ସରୁ ହୋଇଯିବା ଫଳରେ ଫ୍ଲେକସର (flexor) ଟେଣ୍ଡନ ସୁରୁଖୁରୁରେ ତା ଭିତରେ ଚଳନ ହୋଇପାରେନାହିଁ, ବିଶେଷତଃ ଏ୧ ପୁଲି (A1 pulley) ପାଖରେ ।
 ଏହି ରୋଗକୁ ସ୍ଟେନୋଜିଙ୍ଗ ଟେନୋସାଇନୋଭାଇଟିସ (:en:stenosing tenosynovitis) ଶ୍ରେଣୀରେ ଗ୍ରହଣ କରାଗଲେ ମଧ୍ୟ କୌଣସି ପ୍ରଦାହ (inflammation) ନଥାଏ ।  ଅନ୍ୟାନ୍ୟ ସମ୍ଭାବ୍ୟ କାରଣ ଦୂରୀଭୁତ କଲାପରେ ଲକ୍ଷଣ ଦେଖି ଏହି ରୋଗ ନିର୍ଣ୍ଣୟ କରାଯାଏ ।  
 

ବିଶ୍ରାମ, ସ୍ପ୍ଲିଣ୍ଟ (splinting), ଏନଏସଏଆଇଡି (NSAIDs), କର୍ଟିକୋସ୍ଟିରଏଡ ଇଞ୍ଜେକସନ (steroid) ଇଞ୍ଜେକସନ ସାହାଯ୍ୟରେ ଚିକିତ୍ସା କରାଯାଏ । ଏହା ଫଳପ୍ରଦ ନହେଲେ ଅପରେଶନ କରାଯାଏ ।  ଏହା ଏକ ଅପେକ୍ଷାକୃତ ସାଧାରଣ ରୋଗ । ମହିଳାମାନେ ଅଧିକ ଆକ୍ରାନ୍ତ ହୁଅନ୍ତି । ୫୦ ଓ ୬୦ ଦଶକରେ ଏହି ରୋଗ ଅଧିକ ଦେଖାଯାଏ ।  ଏହି ରୋଗର ବର୍ଣ୍ଣନା ପ୍ରଥମେ ସନ ୧୮୫୦ରେ ଦେଖାଯାଇଥିଲା । 
 
ଆଧାର

 ବାହ୍ୟ ଲିଙ୍କ 

 Video of Trigger Finger Release Surgery on YouTube
 American Academy of Orthopaedic Surgeons information on trigger finger
 Information from the Mayo Clinic

ଶ୍ରେଣୀ:ଚିକିତ୍ସା ବିଜ୍ଞାନ
ବେକର୍ସ ସିସ୍ଟ

ବେକର୍ସ ସିସ୍ଟ (ଇଂରାଜୀ ଭାଷାରେ Baker's cyst, ଅନ୍ୟ ନାମ popliteal cyst) ଏକ ରୋଗ ଯେଉଁଥିରେ ଆଣ୍ଠୁ (knee) ପଛପାଖରେ ତରଳ ପଦାର୍ଥ ଜମିଯାଏ ।  ଅଧିକାଂଶ କେଶ୍‌ରେ କୌଣସି ଲକ୍ଷଣ ନଥାଏ । ଉପସ୍ଥାପିତ ଲକ୍ଷଣ ମଧ୍ୟରେ ଆଣ୍ଠୁ ପଛପାଖରେ ଫୁଲା ଓ ଯନ୍ତ୍ରଣା ହୁଏ; ଆଣ୍ଠୁ ଚଳନରେ ଅସୁବିଧ ହୋଇପାରେ । ସିସ୍ଟ ଫାଟିଯାଇପାରେ ଓ ଫୁଲା ବଢ଼ିଲେ ଯନ୍ତ୍ରଣା ବଢ଼ିଯାଇପାରେ । ଡିପ ଭେନ ଥ୍ରୋମ୍ବୋସିସ, ପେରିଫେରାଲ ନିଉରୋପାଥି (peripheral neuropathy), ଇସକେମିଆ (ischemia), କମ୍ପାର୍ଟମେଣ୍ଟ ସିଣ୍ଡ୍ରୋମ ଇତ୍ୟାଦି ଜଟିଳ ସମସ୍ୟାମାନ କ୍ୱଚିତ ଦେଖାଯାଏ । 

ଓଷ୍ଟିଓଆର୍ଥ୍ରାଇଟିସ, ମେନିସ୍କାଲ ଟିଅର (meniscal tears), ରିଉମାଟଏଡ ଆର୍ଥ୍ରାଇଟିସ ଆଦି ରୋଗ ଏହି ସଙ୍କଟ ଆଣିପାରେ । ଆଣ୍ଠୁ ଗଣ୍ଠିରୁ (knee joint) ସାଇନୋଭିଆଲ ଫ୍ଲୁଇଡ (synovial fluid) ବାହାରି ଗାସ୍ଟ୍ରୋକନେମିଅସ-ସେମିମେମ୍ବ୍ରେନୋସସ ବର୍ସାକୁ (:en:gastrocnemio-semimembranosus bursa) ବୋହିଗଲେ ଏଭଳି ଫୁଲା ସମସ୍ୟା ଉପୁଜେ ।ଅଲଟ୍ରାସାଉଣ୍ଡ (ultrasound) ବା ଏମଆରଆଇ (MRI) ସାହାଯ୍ୟରେ ରୋଗ ନିଧାର୍ଯ୍ୟ କରାଯାଏ । 
 

ପ୍ରାରମ୍ଭରେ ସ‌ହାୟକ ଯତ୍ନ (Supportive care) ଯଥେଷ୍ଟ ହୁଏ ।  ଏହା କାମ ନ କଲେ  ସକସନ (aspiration) ବା କର୍ଟିକୋସ୍ଟିରଏଡ ଇଞ୍ଜେକସନ (steroid) ବା ଅପରେଶନ କରାଯାଇପାରେ । ପ୍ରାୟ ୨୦% ଲୋକଙ୍କର ବେକର୍ସ ସିସ୍ଟ ଥାଏ । ପ୍ରାୟ ୩୫ରୁ ୭୦ ବର୍ଷ ବୟସ୍କ ଲୋକଙ୍କୁ ଏ ରୋଗ ହୁଏ ।  ଏହି ରୋଗର ପ୍ରଥମ ବର୍ଣ୍ଣନା କରିଥିବା ଉଇଲିଅମ ମୋରାଣ୍ଟ ବେକରଙ୍କ (William Morrant Baker (୧୮୩୮–୧୮୯୬) ନାମାନୁସାରେ ଏହି ରୋଗର ନାମକରଣ ହୋଇଛି ।  
 
ଆଧାର

 ବାହ୍ୟ ଲିଙ୍କ 

ଶ୍ରେଣୀ:ଚିକିତ୍ସା ବିଜ୍ଞାନ
ଲାଲ ବିହାରୀ ହିମିରିକା

ଲାଲ ବିହାରୀ ହିମିରିକା ରାୟଗଡା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚିତ ଜଣେ ବିଧାୟକ । ବିଜୁ ଜନତା ଦଳ ଟିକେଟରେ ସେ ୨୦୦୯ ଏବଂ ୨୦୧୪ ନିର୍ବାଚନରେ ରାୟଗଡା ବିଧନସଭା ନିର୍ବାଚନ ମଣ୍ଡଳିର ବିଧାୟକ ଭାବେ ନିର୍ବାଚିତ ।
 ପରିଚୟ 
ରାୟଗଡା ଜିଲ୍ଲାର ସଦର ମହକୁମା ନିକଟବର୍ତ୍ତୀ ପେଣ୍ଟା ଗ୍ରାମରେ ତାଙ୍କର ଜନ୍ମ ୧୯୪୮ ମସିହା ଫେବୃୟାରୀ ୧୭ ତାରିଖରେ । ଶ୍ରୀମତି ଆପାଲମ୍ମା ହିମିରିକା ତାଙ୍କର ସହଧର୍ମିଣୀ ଏବଂ ସେ ୩ କନ୍ୟା ଏବଂ ୪ ପୁତ୍ର ସନ୍ତାନର ଜନକ ।

 ରାଜନୈତିକ ଜୀବନ 
ଜେକେ କାଗଜ କଳର ସଂଘର ଏକ କର୍ମୀ ଭାବେ କର୍ମମୟ ଜୀବନ ଆରମ୍ଭ କରିଥିବା ହିମିରିକା ୨୦୦୯ ନିର୍ବାଚନରେ ବିଜେଡି ଦଳୀୟ ଟିକେଟରେ ରାୟଗଡା ନିର୍ବାଚନ ମଣ୍ଡଳୀରୁ ବିଧାୟକ ଭାବେ ନିର୍ବାଚିତ ହୋଇଥିଲେ । ୨୦୧୪ ନିର୍ବାଚନରେ ଦ୍ୱିତୀୟ ଥର ପାଇଁ ରାୟଗଡାର ବିଧାୟକ ହେବା ପରେ ସେ ନବୀନ ପଟ୍ଟନାୟକଙ୍କ ମନ୍ତ୍ରୀମଣ୍ଡଳରେ ଆଦିବାସୀ କଲ୍ୟାଣ ମନ୍ତ୍ରୀଭାବେ କାର୍ଯ୍ୟ ଭାର ତୁଲାଇଥିଲେ । ପରବର୍ତ୍ତୀ ସମୟରେ ଅର୍ଥାତ ମେ ୨୦୧୭ ପରେ ରମେଶ ଚନ୍ଦ୍ର ମାଝୀ ଏହି ବିଭାଗର ମନ୍ତ୍ରୀ ହେବା ପରେ ସେ ରାୟଗଡା ଜିଲ୍ଲା ବିଜେଡି ଦଳ ସଭାପତି ରୂପେ କାର୍ଯ୍ୟଭାର ତୁଲାଇଛନ୍ତି ।
 ସେ ମଧ୍ୟ କେବିକେ କମିଟିର ସଭ୍ୟ ତଥା ବିଭିନ୍ନ କମିଟିର ସଭ୍ୟ ଭାବେ କାର୍ଯ୍ୟ ତୁଲାଇଛନ୍ତି ।.

 ଆଧାର 
    
 ବାହାର ଆଧାର 
 

ଶ୍ରେଣୀ:ରାୟଗଡ଼ା ଜିଲ୍ଲାର ଲୋକ
ଶ୍ରେଣୀ:୧୯୪୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବିଜୁ ଜନତା ଦଳ ରାଜନେତା
ମୋଡାଫିନିଲ

ମୋଡାଫିନିଲ (ଇଂରାଜୀ ଭାଷାରେ Modafinil, ବ୍ରାଣ୍ଡ ନାମ ପ୍ରୋଭିଜିଲ/ Provigil) ଏକ ଔଷଧ ଯାହା ନାର୍କୋଲେପ୍ସି (narcolepsy) ଯୋଗୁ ହେଉଥିବା ନିଦ୍ରା, ସିଫ୍ଟୱର୍କ ସ୍ଲିପ ଡିଜ‌ଅର୍ଡ଼ର (shift work sleep disorder) ବା ଅବସ୍ଟ୍ରକଟିଭ ସ୍ଲିପ ଆପନିଆ (obstructive sleep apnea/ OSA) ଇତ୍ୟାଦି ରୋଗମାନଙ୍କରେ ଦିଆଯାଏ । ଓଏସଏ ରୋଗରେ କଣ୍ଟିନୁଅସ ପଜିଟିଭ ଏୟାରୱେ ପ୍ରେସର (continuous positive airway pressure) ସାହାଯ୍ୟରେ ଚିକିତ୍ସା କରାଯାଏ । କଗନିଟିଭ ଏନହାନ୍ସର ଭାବରେ ଅଫଲେବେଲ ବ୍ୟବ‌ହାରର (off-label use) ପ୍ରଭାବ ବିଷୟରେ ସନ୍ଦିହାନ ଅଛି । ଏହି ଔଷଧ ପାଟିରେ ଦିଆଯାଏ । 

ସାଧାରଣ ପ୍ରତିକ୍ରିୟାରେ ମୁଣ୍ଡବିନ୍ଧା, ଉତ୍କଣ୍ଠା, ନିଦ୍ରା ସମସ୍ୟା ଓ ଅଇ ହୋଇପାରେ । ସାଂଘାତିକ ପ୍ରତିକ୍ରିୟାରେ ଆନାଫାଇଲାକ୍‌ସିସ, ସ୍ଟିଭେନ୍ସ ଜନସନ ସିଣ୍ଡ୍ରୋମ, ନିଶା ବା ହାଲୁସିନେସନ(hallucinations ହୋଇପାରେ । ଗର୍ଭାବସ୍ଥାରେ ଏହାର ନିରାପତ୍ତା ବିଷୟରେ ମତୈକ୍ୟ ନାହିଁ । ବୃକ୍‌କ ଓ ଯକୃତ ରୋଗ ଥିଲେ ସାବାଧାନତା ସ‌ହିତ ଔଷଧ ମାତ୍ରା ଦେବାକୁ ହୁଏ । ଆରିଦମିଆ (arrhythmia), ଉଲ୍ଲେଖନୀୟ ଉଚ୍ଚ ରକ୍ତଚାପ, ଲେଫ୍ଟ ଭେଣ୍ଟ୍ରିକୁଲାର ହାଇପରଟ୍ରଫି (left ventricular hypertrophy) ଇତ୍ୟାଦି ରୋଗ ଥିଲେ ଦେବା ଉଚିତ ନୁହେଁ । ଏହାର କାର୍ଯ୍ୟବିଧି ବିଷୟ ଅସ୍ପଷ୍ଟ ଅଛି ।  ମସ୍ତିଷ୍କରେ ଥିବା ନିଦ୍ରା ଚକ୍ରରେ (sleep cycle) ଏହାର କିଛି ପ୍ରଭାବ ରହୁଥିବା ବିଶ୍ୱାସ କରାଯାଏ ।
 

ସନ ୧୯୯୮ରେ ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ମୋଡାଫିନିଲ ସ୍ୱୀକୃତ ହୋଇଥିଲା । ନିଶା ଯୋଗୁ ଯୁକ୍ତରାଷ୍ଟ୍ର ଆମେରିକାର ନିୟନ୍ତ୍ରିତ ପଦାର୍ଥ ଆକ୍ଟରେ (schedule IV controlled substance) ଏହା ଶ୍ରେଣୀଭୁକ୍ତ ହୋଇଛି । ସଂଯୁକ୍ତ ରାଷ୍ଟ୍ରରେ ଏହା କେବଳ ପ୍ରେସକ୍ରିପସନରେ ମିଳେ । ଏହା ଜେନେରିକ ଔଷଧ ନାମରେ (generic medication) ବିକ୍ରୟ ହୁଏ ।  ସନ ୨୦୧୮ରେ ସଂଯୁକ୍ତ ରାଷ୍ଟ୍ରର ଜାତୀୟ ସ୍ୱାସ୍ଥ୍ୟ ସେବାକୁ ଏହା ନିମନ୍ତେ ମାସକୁ ୧୦୫.୨୧ ପାଉଣ୍ଡ ଖର୍ଚ୍ଚ କରିବାକୁ ହୁଏ । ଯୁକ୍ତରାଷ୍ଟ୍ର ଆମେରିକାରେ ସନ ୨୦୧୮ରେ ଏହା ପିଛା ମାସିକ ପ୍ରାୟ ୩୪.୨୦ ଆମେରିକୀୟ ଡଲାର ଖର୍ଚ୍ଚ ହୁଏ ।
 
 ଏହା ମଧ୍ୟ ଦେଖନ୍ତୁ 

 Adrafinil
 Armodafinil
 Caffeine
 CRL-40,940
 CRL-40,941
 Fluorenol

 ଆଧାର 

 ବାହ୍ୟ ଲିଙ୍କ 
 RxList Patient Information for modafinil users
 U.S. National Library of Medicine: Drug Information Portal – Modafinil

ଶ୍ରେଣୀ:ଔଷଧ
ଆକିଲେସ ଟେଣ୍ଡିନାଇଟିସ

ଆକିଲେସ ଟେଣ୍ଡିନାଇଟିସ (ଇଂରାଜୀ ଭାଷାରେ Achilles tendinitis, ଅନ୍ୟ ନାମ ଆକିଲେସ ଟେଣ୍ଡିନୋପାଥି/ Achilles tendinopathy) ଏକ ରୋଗ ଯେଉଁଥରେ ବଳାଗଣ୍ଠି (ankle) ପଛ ପାଖରେ ଥିବା ଆକିଲେସ ଟେଣ୍ଡନର (Achilles tendon) ପ୍ରଦାହକୁ ବୁଝାଏ ।  ଏହି ରୋଗର ଲକ୍ଷଣରେ ଟେଣ୍ଡନ ଚାରିପାଖ ଫୁଲିଯାଏ ଓ ଯନ୍ତ୍ରଣା ହୁଏ ।  ବ୍ୟାୟାମ ଆରମ୍ଭ କଲାବେଲଳେ ଯନ୍ତ୍ରଣା ଅଧିକ ଥାଏ ଓ ତା'ପରେ କମିଯାଏ । ବଳାଗଣ୍ଠି ଶକ୍ତ ବା ସ୍ଟିଫ  ହୋଇଯାଇପାରେ । ଧୀରେ ଧୀରେ ଏ ରୋଗ ଆରମ୍ଭ ହୁଏ ।
 

ଅତ୍ୟଧିକ ଦୌଡ଼ିଲେ (running) ଏହି ରୋଗ ହୁଏ । ଏହି ରୋଗ ସଙ୍କଟ ଆଣିବାରେ ଆଘାତ, ବ୍ୟାୟାମ ଅଭାବ, ହାଇହିଲ ଜୋତା (high-heel shoes), ରିଉମାଟଏଡ ଆର୍ଥ୍ରାଇଟିସ, ଫ୍ଲୋରୋକୁଇନୋଲିନ (fluoroquinolone)ଓ ସ୍ଟିରଏଡ (steroid) ଶ୍ରେଣୀର ଔଷଧ ଆଦି ସ‌ହାୟକ ହୁଅନ୍ତି । ଲକ୍ଷଣ ଓ ଶାରୀରିକ ପରୀକ୍ଷା (examination) କରି ରୋଗ ନିର୍ଣ୍ଣୟ ସମ୍ଭବ ହୁଏ ।
 

ବ୍ୟାୟାମ ଓ ପେଶୀପ୍ରସାର କଲେ ଏହାର ପ୍ରତିଷେଧ ହେବା କଥା କୁହାଗଲେ ମଧ୍ୟ ପ୍ରକୃତରେ ସେମିତି କିଛି ପ୍ରମାଣ ମିଳୁନାହିଁ ।    ବିଶ୍ରାମ, ବରଫ ଓ ଏନଏସଏଆଇଡି (non-steroidal antiinflammatory agents), ଫିଜିକାଲ ଥେରାପି (physical therapy) ସାହାଯ୍ୟରେ ଏହାର ଚିକିତ୍ସା କରାଯାଏ । ହିଲ ଲିଫ୍ଟ (heel lift) ବା ଅର୍ଥୋଟିକ (:en:orthotics) ବ୍ୟବ‌ହାର କଲେ ଉପକାର ମିଳେ ।  ଚିକିତ୍ସାରେ ୬ ମାସ ରହିବା ସତ୍ତ୍ୱେ ଉପଶମ ନହେଲେ ଅପରେଶନ କରାଯାଇପାରେ ।

ଆଧାର

 ବାହ୍ୟ ଲିଙ୍କ 

ଶ୍ରେଣୀ:ଚିକିତ୍ସା ବିଜ୍ଞାନ
ବିଶ୍ୱ ଆତ୍ମହତ୍ୟା ନିରୋଧ ଦିବସ

ବିଶ୍ୱ ଆତ୍ମହତ୍ୟା ନିରୋଧ ଦିବସ ପ୍ରତିବର୍ଷ ବିଶ୍ୱରେ ସେପ୍ଟେମ୍ବର ୧୦ ତାରିଖ ଦିନ ପାଳିତ ହୁଏ । ସାରା ବିଶ୍ୱରେ ଆତ୍ମହତ୍ୟା ଭଳି ଦୁର୍ବଳ ମାନସିକତା ବିରୁଦ୍ଧରେ ଜନ ସତେତନତା ସୃଷ୍ଟି କରିବା ଏହାର ପ୍ରମୁଖ ଉଦ୍ଦେଶ୍ୟ ।
 ଇତିହାସ 
ସାରା ବିଶ୍ୱରେ ଆତ୍ମହତ୍ୟା ଭଳି ଘୃଣ୍ୟ ଅପରାଧ ବିରୁଦ୍ଧରେ ଗଣ ସଚେତନତା କରାଇବା ଉଦ୍ଦେଶ୍ୟରେ The International Association for Suicide Prevention (IASP) ନାମକ ସଂଗଠନ ଏବଂ ବିଶ୍ୱ ସ୍ୱାସ୍ଥ୍ୟ ସଂଗଠନ ତଥା World Federation for Mental Health (WFMH)ର ମିଳିତ ଆନୁକୁଲ୍ୟରେ ୨୦୦୩ ମସିହାରୁ ଏହି କାର୍ଯ୍ୟକ୍ରମ ହାତକୁ ନିଆଯାଇଛି । 2011 ମସିହାରେ ପ୍ରାୟ ୪୦ଟି ଦେଶ ଏହି କାର୍ଯ୍ୟକ୍ରମ ଉପଲକ୍ଷେ ବିଭିନ୍ନ ସଚେତନତାମୂଳକ କାର୍ଯ୍ୟକ୍ରମର ଆୟୋଜନ କରିଥିଲେ । ବିଶ୍ୱ ସ୍ୱାସ୍ଥ୍ୟ ସଂଗଠନଦ୍ୱାରା ୨୦୧୪ ମସିହାରେ ଜାରୀ ହୋଇଥିବା ଏକ ତଥ୍ୟ ଅନୁସାରେ ବିଶ୍ୱର କୌଣସି ସ୍ୱଳ୍ପ ଆୟ ବର୍ଗୀକୃତ ଦେଶ  ନିଜ ଦେଶରେ ଅତ୍ମହତ୍ୟା ନିରୋଧ ସଂପର୍କିତ କୌଣସି ରଣନିତୀ ଆପଣାଇ ନ ଥିବା ବେଳେ ପ୍ରାୟ ସମସ୍ତ ଉଚ୍ଚ ମଧ୍ୟମ ଆୟ ବର୍ଗୀକୃତ ଦେଶ ତଥା ଶତକଡା ୧୦ରୁ କମ ନିମ୍ନ ମଧ୍ୟମ ଆୟ ବର୍ଗୀକୃତ ଦେଶ ଏହି ସଂକ୍ରାନ୍ତରେ ନିଜ ନିଜର କାର୍ଯ୍ୟକ୍ରମ ଜାରୀ ରଖିଛନ୍ତି  ।

 ଆଧାର 
 

ଶ୍ରେଣୀ:ସେପ୍ଟେମ୍ବର ମାସର ପାଳିତ ଦିବସ
ପିନାକୀ ମିଶ୍ର

ପିନାକୀ ମିଶ୍ର (ଜନ୍ମ: ୨୩ ଅକ୍ଟୋବର ୧୯୫୯) ଜଣେ ଭାରତୀୟ ରାଜନେତା । ସେ ଭାରତର ସଂସଦର ସଦସ୍ୟ ଭାବରେ କାର୍ଯ୍ୟ କରିଥିଲେ ଏବଂ ଅଧୁନା ପୁରୀ ଲୋକ ସଭାରୁ ସଂସଦରେ ପ୍ରତିନିଧିତ୍ୱ କରୁଛନ୍ତି । ୧୯୯୬ ମସିହାରେ ସେ ପୁରୀ ଲୋକ ସଭା ନିର୍ବାଚନ ମଣ୍ଡଳୀରୁ କଂଗ୍ରେସ ଦଳରୁ ନିର୍ବାଚନ ଲଢ଼ିଥିଲେ ଏବଂ ବ୍ରଜ କିଶୋର ତ୍ରିପାଠୀଙ୍କୁ ହରାଇ ପୁରୀରୁ ସାଂସଦ ହୋଇଥିଲେ ଓ ପରେ ୟୁନିଅନ ମନ୍ତ୍ରୀ ମଧ୍ୟ ହୋଇଥିଲେ । ଏହାପରେ ସେ ୧୫ଶ ଓ ୧୬ଶ ଲୋକ ସଭାରେ ପୁରୀ ଲୋକ ସଭା ନିର୍ବାଚନ ମଣ୍ଡଳୀରୁ ଜିତିଥିଲେ । ୨୦୧୯ରେ  ବିଜେପି ପ୍ରତିଦ୍ୱନ୍ଦୀ, ସମ୍ବିତ ପାତ୍ରଙ୍କୁ ହରାଇ ୧୭ଶ ଲୋକ ସଭାକୁ ନିର୍ବାଚିତ ହୋଇଥିଲେ ।

ଆଧାର

ଶ୍ରେଣୀ:୧୯୫୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ପୁରୀ ଜିଲ୍ଲାର ଲୋକ
ଶ୍ରେଣୀ:୧୬ଶ ଲୋକ ସଭା ସଭ୍ୟ
ଶ୍ରେଣୀ:୧୭ଶ ଲୋକ ସଭା ସଭ୍ୟ
ଶ୍ରେଣୀ:୧୫ଶ ଲୋକ ସଭା ସଭ୍ୟ
ଶ୍ରେଣୀ:୧୧ଶ ଲୋକ ସଭା ସଭ୍ୟ
ଶ୍ରେଣୀ:ଓଡ଼ିଶାର ଲୋକସଭା ସଦସ୍ୟ
ଶ୍ରେଣୀ:ବିଜୁ ଜନତା ଦଳ ରାଜନେତା
ଜିରୋଡର୍ମା ପିଗମେଣ୍ଟୋସମ

ଜିରୋଡର୍ମା ପିଗମେଣ୍ଟୋସମ (ଇଂରାଜୀ ଭାଷାରେ Xeroderma pigmentosum/ XP) ଏକ ଜେନେଟିକ ରୋଗ (Genetic disorder) ଅଟୋସୋମାଲ ରିସିସିଭ (autosomal recessive) ଯେଉଁଥିରେ ଅଲଟ୍ରାଭାୟୋଲେଟ ରଶ୍ମୀଦ୍ୱାରା (ultraviolet/ UV) କ୍ଷତିଗ୍ରସ୍ତ ଡିଏନଏ (DNA damage) ମରାମତ ଶକ୍ତି କମିଯାଏ । ଏହି ରୋଗ ଥିଲେ ଖରାରେ ଅଳ୍ପ କିଛି ମିନିଟ ରହିଲେ ସାଂଘାତିକ ସନବର୍ଣ୍ଣ (sunburn) ହୁଏ, ଶୁଷ୍କ ଚର୍ମ, ସୂର୍ଯ୍ୟାଲୋକ ପଡ଼ିବା ସ୍ଥାନରେ ମେଲାନିନ ପିଗମେଣ୍ଟ ଏକତ୍ର ଅଧିକ ହୋଇ କଳାଦାଗ (freckling) ପଡ଼ିଯାଏ ଓ ଚର୍ମରେ ପିଗମେଣ୍ଟେସନ ହୁଏ    ଶ୍ରବଣ ହାନୀ, ନିୟନ୍ତ୍ରଣ ଅଭାବ, ବୌଦ୍ଧିକ କର୍ମ ହାନୀ ଓ ବାତ ଭଳି ସ୍ନାୟୁ ମଣ୍ଡଳ ସମସ୍ୟା ସୃଷ୍ଟି ହୁଏ । ରୋଗ ଜଟିଳ ହେଲେ ୧୦ ବର୍ଷ ବୟସ ମଧ୍ୟରେ ପ୍ରତିଷେଧ ବ୍ୟବସ୍ଥା ନ ପାଇ ଥିଲେ ଅର୍ଦ୍ଧେକ ସଂଖ୍ୟକ ଚର୍ମ କର୍କଟ ଓ ପରଳ ଆଦି ସମସ୍ୟା ଉପୁଜେ ।   ମସ୍ତିଷ୍କ କର୍କଟ ସଙ୍କଟ ମଧ୍ୟ ରହିପାରେ ।

ନଅଟି ନିର୍ଦ୍ଦିଷ୍ଟ ମ୍ୟୁଟେସନ (mutations) ହେଲେ ଏହି ରୋଗ ସମ୍ଭବ ହୁଏ । ସାଧାରଣତଃ ଅଲଟ୍ରାଭୟୋଲେଟ ରଶ୍ମୀଦ୍ୱାରା କ୍ଷତିଗ୍ରସ୍ତ ଡିଏନଏ ଚର୍ମ ଜୀବକୋଷ ନ୍ୟୁକ୍ଲିଓଟାଇଡ ଏକସିସନ ରିପେୟାର (skin cells) ସାହାଯ୍ୟରେ ମରାମତ ହୁଏ ।    ଜିରୋଡର୍ମା ପିଗମେଣ୍ଟୋସମ ରୋଗରେ ଏହି ମରାମତ ହୋଇପାରେନାହିଁ । ଡିଏନଏ ଅଧିକ କ୍ଷତିଗ୍ରସ୍ତ ହୋଇଥିଲେ କର୍କଟ ରୋଗ ହୋଇଥାଏ ଓ ମୃତ୍ୟୁ ହୁଏ । ଲକ୍ଷଣ ଦେଖି ଓ ଜେନେଟିକ ପରୀକ୍ଷା (genetic testing) କରି ରୋଗ ନିର୍ଣ୍ଣୟ କରାଯାଏ ।
 

ଏହି ରୋଗ ଆରୋଗ୍ୟ ହୁଏନାହିଁ । ସୂର୍ଯ୍ୟାଲୋକଠାରୁ ଦୂରରେ ରହିବାହିଁ ଏହାର ଚିକିତ୍ସା । ସେଥିପାଇଁ ସୁରକ୍ଷାକାରୀ ଲୁଗାପଟା, ସନସ୍କ୍ରିନ (sunscreen) ଓ କଳା ଚଷମା ବ୍ୟବ‌ହାର କରିବାକୁ ହୁଏ । ରେଟିନଏଡ କ୍ରିମ (retinoid creams) ବ୍ୟବ‌ହାର କଲେ ଚର୍ମ କର୍କଟ ସଙ୍କଟ କମିଯାଏ । ଜୀବସାର ଘ (vitamin D) ପରିପୂରକ ଆବଶ୍ୟକ ହୁଏ ।  ଚର୍ମ କର୍କଟ ହେଲେ ତାହାର ଉପ‌ଯୁକ୍ତ ଚିକିତ୍ସା କରାଯାଏ । ସାଧାରଣ ଆୟୁଷଠାରୁ (Life expectancy) ଏହି ରୋଗରେ ଆୟୁଷ ୩୦ ବର୍ଷ କମିଯାଏ ।  
 

ଏହି ରୋଗ ଜାପାନରେ ପ୍ରତି ୨୦,୦୦୦ ଲୋକରେ ଜଣକୁ, ଯୁକ୍ତରାଷ୍ଟ୍ର ଆମେରିକାରେ ୨୫୦,୦୦୦ ଲୋକରେ ଜଣକୁ ଓ ୟୁରୋପରେ ପ୍ରତି ୪୩୦,୦୦୦ ଲୋକରେ ଜଣକୁ ହୁଏ । ପୁରୁଷ ଓ ମହିଳା ଉଭୟଙ୍କୁ ସମ ଭାବରେ ଆକ୍ରମଣ କରେ ।  ସନ ୧୮୭୦ରେ ଜିରୋଡର୍ମା ପିଗମେଣ୍ଟୋସମ ରୋଗ ପ୍ରଥମେ ମୋରଜ କାପୋସି (Moritz Kaposi‌) ବର୍ଣ୍ଣନା କରିଥିଲେ । ସନ ୧୮୮୨ରେ କାପୋସି ଏହି ରୋଗର ଶୁଷ୍କ ଓ ପିଗମେଣ୍ଟେଡ ଆକୃତି ଦେଖି ଏହାର ନାମ ଜିରୋଡର୍ମା ପିଗମେଣ୍ଟୋସମ ରଖିଥିଲେ । ଏଭଳି ରୋଗୀଙ୍କୁ ରାତ୍ରୀର ଶିଶୁ ("children of the night") ମଧ୍ୟ କୁହାଯାଏ ।
 
 ଏହା ମଧ୍ୟ ଦେଖନ୍ତୁ 
Biogerontology
Cockayne syndrome
List of cutaneous conditions
List of cutaneous conditions associated with increased risk of nonmelanoma skin cancer
Photophobia
Senescence

 ଆଧାର 

 ବାହ୍ୟ ଲିଙ୍କ 

GeneReviews/NCBI/NIH/UW entry on xeroderma pigmentosum

ଶ୍ରେଣୀ:ଚିକିତ୍ସା ବିଜ୍ଞାନ
ପିଠା ଯୋଜନା

220x124px|thumb|right|ଏଣ୍ଡୁରି ପିଠା

ପିଠା ବା ପିପୁଲ୍ସ ଏମ୍ପାଓ୍ୱାରମେଣ୍ଟ ଏନାବ୍ଲିଂ ଟାନ୍ସପରେନ୍ସି ଆଣ୍ଡ ଆକାଉଣ୍ଟେବିଲିଟି ଅଫ ଓଡ଼ିଶା ଇନିସିଏଟିଭ୍‌ସ(Peoples Empowerment - Enabling Transparency and Accountability of Odisha Initiatives (PEETHA)) ଓଡ଼ିଶା ସରକାରଙ୍କଦ୍ୱାରା ପ୍ରଣୟନ କରା ଯାଇଥିବା ଏକ ଯୋଜନା । ଏହା ଆମ ଗାଁ ଆମ ବିକାଶ ଯୋଜନାର ଏକ ଉପ ଯୋଜନା । ସରକାରୀ ଯୋଜନାର ସ୍ୱଚ୍ଛତା ବଜାୟ ରଖିବା, ଲୋକଙ୍କୁ ସଶକ୍ତ କରିବା, ଏବଂ ସରକାରୀ ଯୋଜନାଗୁଡ଼ିକ ସହ ଲୋକଙ୍କୁ ସୁଚାଇ ରଖିବା ଏହି ଯୋଜନାର ମୂଳ ଲକ୍ଷ ।

କାର୍ଯକାରୀ ପ୍ରଣାଳୀ
ପ୍ରତି ମାସ ୧୫ରୁ ୨୦ ତାରିଖରେ ଭିତରେ ଗ୍ରାମ ପଞ୍ଚାୟତ ଗୁଡିକରେ ବୈଠକ ବସାଯାଇ ଏହି ଯୋଜନା ବିଷୟରେ ଲୋକଙ୍କୁ ଅବଗତ କରାଯିବ ଏବଂ ସୁବିଧା ସୁଯୋଗ ଦିଆଯିବ । 
ସୁବିଧା ସୁଯୋଗ
ଏହି ଯୋଜନାରେ ପଞ୍ଚାୟତ ଗୁଡିକରେ ହେଉଥିବା ବୈଠକରେ ଆମ ଏଲଇଡି, ମିଶନ ଶକ୍ତି, ମଧୁବାବୁ ପେନସନ, କଳାକାର ପେନସନ, ନିର୍ମାଣ ଶ୍ରମିକ ଯୋଜନା ଭଳି ସାମାଜିକ ସୁରକ୍ଷା ଯୋଜନା ଆଦିର ସୁବିଧା ଯୋଗାଇ ଦିଆଯିବ । ଏହାସହିତ ରାଜ୍ୟ ସରକାରଙ୍କ ଗୁରୁତ୍ୱପୂର୍ଣ୍ଣ ଯୋଜନା ସମ୍ପର୍କରେ ସଚେତନତା ସୃଷ୍ଟି କରାଯିବ। ଏହି ଯୋଜନା ରାଜ୍ୟ ସରକାରଙ୍କ ଥ୍ରୀଟି (3T) ଟେକ୍ନୋଲୋଜି, ଟ୍ରାନ୍ସପରେନ୍ସି ଓ ଟିମୱାର୍କ ମନ୍ତ୍ରର ଅଂଶବିଶେଷ ହେବ।
ପୁରସ୍କାର
ପ୍ରତି ବ୍ଲକର ଶ୍ରେଷ୍ଠ ପଞ୍ଚାୟତକୁ ୫ ଲକ୍ଷ ଟଙ୍କାର ପୁରସ୍କାର ମିଳିବ ।
ଆଧାର

ଅଧିକ ସୁଚନା ଥିବା ଲିଙ୍କ
Govt. Launches PEETHA scheme to track beneficiary records.
Government launches ' PEETHA' scheme in all panchayats of the state

ଶ୍ରେଣୀ:ସରକାରୀ ଯୋଜନା
କାମାକ୍ଷା ପ୍ରସାଦ ସିଂହଦେଓ

କାମାକ୍ଷା ପ୍ରସାଦ ସିଂହଦେଓ (ଜନ୍ମ: ୬ ଅଗଷ୍ଟ ୧୯୪୧) ଜଣେ ଭାରତୀୟ ରାଜନେତା । ସେ ଭାରତର ସଂସଦରେ ରାଜ୍ୟ ସଭା ଏବଂ ୪ର୍ଥ, ୭ମ, ୮ମ, ୧୦ମ, ୧୧ଶ ଓ ୧୩ଶ ଲୋକ ସଭାର ସଦସ୍ୟ ଭାବରେ କାର୍ଯ୍ୟ କରିଛନ୍ତି । ସେ ପ୍ରଥମେ ୧୯୬୭ ମସିହାରେ ୪ର୍ଥ ଲୋକ ସଭାକୁ ସ୍ୱତନ୍ତ୍ର ପାର୍ଟି ତରଫରୁ ନିର୍ବାଚିତ ହୋଇଥିଲେ । ସେ ଭାରତୀୟ ରାଜନୀତିରେ ଢେଙ୍କାନାଳ ଲୋକ ସଭା ନିର୍ବାଚନ ମଣ୍ଡଳୀରୁ ପ୍ରତିନିଧିତ୍ୱ କରିଥିଲେ ଏବଂ ବର୍ତ୍ତମାନ ସେ କଂଗ୍ରେସ ଦଳର ଜଣେ ସଭ୍ୟ । ସେ ଓଡ଼ିଶା ପ୍ରଦେଶ କଂଗ୍ରେସ କମିଟିର ସଭାପତି ଭାବରେ ମଧ୍ୟ କିଛିଦିନ କର୍ଯ୍ୟ କରିଥିଲେ ।

ତାଙ୍କୁ ୧୯୭୧ ମସିହାରେ କ୍ଷେତ୍ରୀୟ ସେନାରେ ନିଯୋଗ କରାଯାଇଥିଲା ଏବଂ ୧୯୯୪ରେ ସେ ଅତି ବିଶିଷ୍ଟ ସେବା ମେଡାଲରେ ପୁରସ୍କୃତ କରାଯାଇଥିଲା । ସେ ଭାରତର ରାଷ୍ଟ୍ରପତିଙ୍କର ସୁରକ୍ଷା ଦାୟିତ୍ୱରେ ମଧ୍ୟ ରହିଥିଲେ ।

ଆଧାର

ବାହାର ଆଧାର
 ୧୩ଶ ଲୋକ ସଭାର ସଦସ୍ଯ - ଭାରତର ସଂସଦ ୱେବସାଇଟ୍

ଶ୍ରେଣୀ:୧୯୪୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୧ଶ ଲୋକ ସଭା ସଭ୍ୟ
ଶ୍ରେଣୀ:୪ର୍ଥ ଲୋକ ସଭା ସଭ୍ୟ
ଶ୍ରେଣୀ:୭ମ ଲୋକ ସଭା ସଭ୍ୟ
ଶ୍ରେଣୀ:୮ମ ଲୋକ ସଭା ସଭ୍ୟ
ଶ୍ରେଣୀ:୧୦ମ ଲୋକ ସଭା ସଭ୍ୟ
ଶ୍ରେଣୀ:୧୩ଶ ଲୋକ ସଭା ସଭ୍ୟ
ଶ୍ରେଣୀ:ଓଡ଼ିଶାରୁ ରାଜ୍ୟସଭାକୁ ନିର୍ବାଚିତ ସାଂସଦ
ଶ୍ରେଣୀ:ଓଡ଼ିଶାର ଲୋକସଭା ସଦସ୍ୟ
ଶ୍ରେଣୀ:ଓଡ଼ିଶାର ଭାରତୀୟ ଜାତୀୟ କଂଗ୍ରେସ ରାଜନେତା
ଶ୍ରେଣୀ:ଓଡ଼ିଶାର ଭାରତୀୟ ଜନତା ପାର୍ଟି ରାଜନେତା
ଶକ୍ (ରକ୍ତ ସଞ୍ଚାଳନ)

ଶକ୍ କ‌ହିଲେ ଶରୀରର ତନ୍ତୁମାନଙ୍କୁ ସ୍ୱଳ୍ପ ପରିମାଣର ରକ୍ତ ସଞ୍ଚାଳନ ଅବସ୍ଥାକୁ ବୁଝାଏ ଯାହା କେତେକ ସଞ୍ଚାଳନ (circulatory system) ସମସ୍ୟା ଯୋଗୁ ଉପୁଜିଥାଏ । ପ୍ରଥମ ଅବସ୍ଥାରେ ଦୁର୍ବଳତା, ଦୃତ ହୃତ୍‌ପିଣ୍ଡ ଗତି ହାର (fast heart rate), ଦୃତ ଶ୍ୱାସକ୍ରିୟା (fast breathing), ଅଧିକ ଝାଳ ବୋହିବା, ଉତ୍କଣ୍ଠା, ଉତ୍କଣ୍ଠା ଓ ଅଧିକ ଶୋଷ ହୁଏ । ଏହା ପରେ ଦ୍ୱନ୍ଦ୍ୱ, ଚେତାଶୁନ୍ୟ (unconsciousness), ହୃଦ୍‌ପାତ ହୋଇପାରେ । 

ଚାରି ପ୍ରକାର ଶକ୍ ଦେଖାଯାଏ ଯଥା:- ହାଇପୋଭୋଲେମିଆ (Low volume), କାର୍ଡ଼ିଓଜେନିକ ଶକ୍ (cardiogenic), ଅବସ୍ଟ୍ରକ୍ଟିଭ ଶକ୍ (obstructive), ଡିସ୍ଟ୍ରିବ୍ୟୁଟିଭ ଶକ୍ (distributive) । ରକ୍ତସ୍ରାବ, ବାନ୍ତି, ଅଗ୍ନାଶୟ ପ୍ରଦାହ ଥିଲେ ସ୍ୱଳ୍ପ ଆୟତନ ଶକ୍ ହୁଏ । ହୃଦ୍‌ଘାତ (heart attack), କାର୍ଡ଼ିଆକ କଣ୍ଟ୍ୟୁଜନ (cardiac contusion) ଥିଲେ କାର୍ଡ଼ିଓଜେନିକ ଶକ୍ ହୁଏ ।  କାର୍ଡ଼ିଆକ ଟାମ୍ପୋନେଡ (Cardiac tamponade) ବା ଟେନସନ ନିମୋଥୋରାକ୍ସ (tension pneumothorax) ଥିଲେ ଅବସ୍ଟ୍ରକ୍ଟିଭ ଶକ୍ ହୁଏ ।  ସେପ୍ସିସ, ମେରୁଦଣ୍ଡ ଆଘାତ (spinal cord injury), ମାତ୍ରାଧିକ ଔଷଧ ଯୋଗୁ ଡିସ୍ଟ୍ରିବ୍ୟୁଟେଡ ଶକ୍ ହୁଏ । 

ଲକ୍ଷଣ, ଶାରୀରିକ ପରୀକ୍ଷା (physical exam) ଓ ଲାବୋରେଟରୀ ପରୀକ୍ଷା ସାହାଯ୍ୟରେ ରୋଗ ନିର୍ଣ୍ଣୟ କରାଯାଏ । ପଲ୍ସ ପ୍ରେସର (pulse pressure) (ସିସ୍ଟଲିକ ଚାପ pulse pressure ବିଯୁକ୍ତ ଡାଏସ୍ଟୋଲିକ ଚାପ systolic blood pressure) କମିଗଲେ ବା ହୃଦ୍ ଗତି ହାର ଅଧିକ ହୋଇଗଲେ ଚିନ୍ତାଜନ‌କ ହୋଇଯାଏ । ଶକ୍ ଇଣ୍ଡେକ୍ସ (ହୃଦ୍‌ଗତି ହାର/ ସିସ୍ଟୋଲିକ ରକ୍ତଚାପ)  ୦.୮ରୁ ଅଧିକ ହେଲେ ଏହି ରୋଗ ନିର୍ଣ୍ଣୟ ଅଧିକ ଶକ୍ତ ହୋଇଯାଏ ଯାହା ସ୍ୱଳ୍ପ ରକ୍ତଚାପ ଓ ଦୃତ ହୃଦ୍‌ଗତିଠାରୁ ଅଧିକ ନିର୍ଣ୍ଣୟାତ୍ମକ ।
 

ଏହି ରୋଗର ଅନ୍ତର୍ନିହିତ କାରଣ ଅନୁସାରେ ଚିକିତ୍ସା କରାଯାଏ । ଖୋଲା ଶ୍ୱାସପଥ ଓ ଯଥେଷ୍ଟ ଶ୍ୱାସକ୍ରିୟା ନିମନ୍ତେ ଚେଷ୍ଟିତ ହେବା ଆବଶ୍ୟକ । ରକ୍ତସ୍ରାବ ହେଉଥିଲେ ଅପରେଶନ ବା ଇମ୍ବୋଲାଇଜେସନ (embolization) କରି ବନ୍ଦ କରାଯାଏ । ଅଧିକାଂଶ ସମୟରେ ରିଙ୍ଗର ଲାକ୍ଟେଟ (Ringer's lactate) ବା ପ୍ୟାକ୍‌ଡ ଲୌହିତ ରକ୍ତ କଣିକା ଶିରାଭ୍ୟନ୍ତରରେ (Intravenous fluid) ଦିଆଯାଏ । ସାଧାରଣ ଦେହ ଉତ୍ତାପ (body temperature) ରଖିବାକୁ ଚେଷ୍ଟା କରାଯାଏ । କେତେକ କେଶ୍‌ରେ ଭାସୋପ୍ରେସର (Vasopressors) ଦେଲେ ଉପକାର ହୁଏ ।  ଶକ୍ ଏକ ସାଧାରଣ ଅବସ୍ଥା ଓ ଏହାର ମୃତ୍ୟୁ ସଙ୍କଟ ବ‌ହୁତ ଅଧିକ । ଯୁକ୍ତରାଷ୍ଟ୍ର ଆମେରିକାରେ ପ୍ରାୟ ୧.୨ ନିୟୁତ ଲୋକ ଆଶୁ ଚିକିତ୍ସା ନିମନ୍ତେ ଆସନ୍ତି ଓ ୨୦ରୁ ୫୦% ମୃତ୍ୟୁ ବରଣ କରନ୍ତି । 

ଇତିହାସ
ସନ ୧୯୭୨ରେ ହିନସ ଓ କ‌କ୍ସ ଦୁହେଁ ଏହି ରୋଗର ବର୍ଗୀକରଣ ବା କ୍ଲାସିଫେକେସନ କରିଥିଲେ ଯାହା ଆଜି ପର୍ଯ୍ୟନ୍ତ ଚାଲୁରହିଛି ।
 
ଆଧାର

 ବାହ୍ୟ ଲିଙ୍କ 

ଶ୍ରେଣୀ:ଚିକିତ୍ସା ବିଜ୍ଞାନ
ଅନୁଗୁଳ ସ୍ଵୟାଂଶାସିତ ସରକାରୀ କଲେଜ

ଲେଉଟାଣି ଅନୁଗୁଳ ସ୍ୱୟଂଶାସିତ ସରକାରୀ କଲେଜ
ଅଭୟ ଚରଣାରବିନ୍ଦ ଭକ୍ତିବେଦାନ୍ତ ସ୍ଵାମୀ ପ୍ରଭୁପାଦ

ଲେଉଟାଣି ଅଭୟ ଚରଣାରବିନ୍ଦ ଭକ୍ତିବେଦାନ୍ତ ସ୍ୱାମୀ ପ୍ରଭୁପାଦ
ଅଶ୍ଵଥି ଥିରୁନାଲ ଗୌରି ଲକ୍ଷ୍ମୀ ବାଇ

ଲେଉଟାଣି ଅଶ୍ୱତୀ ତିରୁନାଲ ଗୌରୀ ଲକ୍ଷ୍ମୀ ବାଈ
ଆଞ୍ଚଳିକ ଶିକ୍ଷା ପ୍ରତିଷ୍ଠାନ, ଭୁବନେଶ୍ଵର

ଲେଉଟାଣି ଆଞ୍ଚଳିକ ଶିକ୍ଷା ପ୍ରତିଷ୍ଠାନ, ଭୁବନେଶ୍ୱର
ଆଣ୍ଡମାନ ଓ ନିକୋବର ଦ୍ଵୀପପୁଞ୍ଜ

ଲେଉଟାଣି ଆଣ୍ଡାମାନ ଓ ନିକୋବର ଦ୍ୱୀପପୁଞ୍ଜ
ଉତ୍କଳ ସଂସ୍କୃତି ବିଶ୍ଵବିଦ୍ୟାଳୟ

ଲେଉଟାଣି ଉତ୍କଳ ସଂସ୍କୃତି ବିଶ୍ୱବିଦ୍ୟାଳୟ
ଉତ୍ତର ଓଡ଼ିଶା ବିଶ୍ଵବିଦ୍ୟାଳୟ

ଲେଉଟାଣି ମହାରାଜା ଶ୍ରୀରାମ ଚନ୍ଦ୍ର ଭଞ୍ଜ ଦେଓ ବିଶ୍ଵବିଦ୍ୟାଳୟ
ଉର୍ଦ୍ଧ୍ଵଶ୍ଵାସନଳୀ ପ୍ରଦାହ

ଲେଉଟାଣି ଉର୍ଦ୍ଧ୍ୱଶ୍ୱାସନଳୀ ପ୍ରଦାହ
ଐଶ୍ଵର୍ଯ୍ୟା ଋତୁପର୍ଣ୍ଣା ପ୍ରଧାନ

ଲେଉଟାଣି ଐଶ୍ୱର୍ଯ୍ୟା ଋତୁପର୍ଣ୍ଣା ପ୍ରଧାନ
ଓଡ଼ିଶା କୃଷି ଓ ବୈଷୟିକ ବିଶ୍ଵବିଦ୍ୟାଳୟ

ଲେଉଟାଣି ଓଡ଼ିଶା କୃଷି ଓ ବୈଷୟିକ ବିଶ୍ୱବିଦ୍ୟାଳୟ
ଓଡ଼ିଶା ରାଜ୍ୟ ମୁକ୍ତ ବିଶ୍ଵବିଦ୍ୟାଳୟ

ଲେଉଟାଣି ଓଡ଼ିଶା ରାଜ୍ୟ ମୁକ୍ତ ବିଶ୍ୱବିଦ୍ୟାଳୟ
କୋକୋସ୍ (କୀଲିଙ୍ଗ୍) ଦ୍ଵୀପପୁଞ୍ଜ

ଲେଉଟାଣି କୋକୋସ୍ (କୀଲିଙ୍ଗ୍) ଦ୍ୱୀପପୁଞ୍ଜ
କ୍ରିକେଟ ବିଶ୍ଵକପ ଫାଇନାଲ ପହଞ୍ଚି ଥିବା ରେ ଦେଶ ସମୂହ

ଲେଉଟାଣି କ୍ରିକେଟ ବିଶ୍ୱକପ ଫାଇନାଲ ପହଞ୍ଚି ଥିବା ରେ ଦେଶ ସମୂହ
ଗଙ୍ଗାଧର ମେହେର ବିଶ୍ଵବିଦ୍ୟାଳୟ

ଲେଉଟାଣି ଗଙ୍ଗାଧର ମେହେର ବିଶ୍ୱବିଦ୍ୟାଳୟ
ଗୋପାଳସ୍ଵାମୀ ଦୋରାଇସ୍ଵାମୀ ନାଇଡୁ

ଲେଉଟାଣି ଗୋପାଳସ୍ୱାମୀ ଦୋରାଇସ୍ୱାମୀ ନାଇଡୁ
ଚୌଦ୍ଵାର-କଟକ (ବିଧାନ ସଭା ନିର୍ବାଚନ ମଣ୍ଡଳୀ)

ଲେଉଟାଣି ଚୌଦ୍ୱାର - କଟକ (ବିଧାନ ସଭା ନିର୍ବାଚନ ମଣ୍ଡଳୀ)
ଜଳେଶ୍ଵର (ବିଧାନ ସଭା ନିର୍ବାଚନ ମଣ୍ଡଳୀ)

ଲେଉଟାଣି ଜଳେଶ୍ୱର (ବିଧାନ ସଭା ନିର୍ବାଚନ ମଣ୍ଡଳୀ)
ଜାତୀୟ ଆଇନ ବିଶ୍ଵବିଦ୍ୟାଳୟ (ଓଡ଼ିଶା)

ଲେଉଟାଣି ଜାତୀୟ ଆଇନ ବିଶ୍ୱବିଦ୍ୟାଳୟ (ଓଡ଼ିଶା)
ଏମଏମଆର ଟିକା

ଏମଏମଆର ଟିକା (ଇଂରାଜୀ ଭାଷାରେ MMR vaccine) ଏକ ଟିକା (vaccine) ଯାହା ମିଳିମିଳା, ଗାଲୁଆ ଓ ରୁବେଲା ଆଦି ତିନୋଟି ରୋଗ ନିମନ୍ତେ ଦିଆଯାଏ । ଶିଶୁର ବୟସ ୯ରୁ ୧୫ ମାସ ବୟସ ଭିତରେ ପ୍ରଥମ ମାତ୍ରା ଓ ୪ ସପ୍ତାହ ଅନ୍ତରରେ ୧୫ ମାସରୁ ୬ ବର୍ଷ ବୟସ ଭିତରେ ଦ୍ୱିତୀୟ ମାତ୍ରା ଦିଆଯାଏ । ଏହି ଟିକା ଦେବାଦ୍ୱାରା ୯୭% ମିଳିମିଳା, ୮୮% ଗାଲୁଆ ଓ ୯୭% ରୁବେଲା ବିରୁଦ୍ଧରେ ସୁରକ୍ଷା ମିଳେ । ଆଦୌ ଇମ୍ମ୍ୟୁନିଟି (immunity) ନଥିବାର ପ୍ରମାଣ ଥିବା, ଏଚଆଇଭି/ଏଡସ ନିୟନ୍ତ୍ରିତ ଲୋକ‌କୁ ଓ ମିଳିମିଳା ସଂସ୍ପର୍ଶରେ ଆସିବାର ୭୨ ଘଣ୍ଟା ମଧ୍ୟରେ ଅଧାପନ୍ତରିଆ ଇମ୍ମ୍ୟୁନିଟି ଦିଆଯାଇଥିବା ଲୋକ‌କୁ ଏହା ଦିଆଯାଏ । ଏହି ଟିକା ଇଞ୍ଜେକସନ ଆକାରରେ ଦିଆଯାଏ ।

ପୃଥିବୀବ୍ୟାପି ଏମଏମଆର ଟିକା ବ୍ୟବ‌ହୃତ ହେଉଛି: ୧୦୦ଟି ଦେଶରେ ସନ ୨୦୦୧ ସୁଦ୍ଧା ପ୍ରାୟ ୫୦୦ ନିୟୁତ ଡୋଜ ଦିଆସରିଲାଣି । ପୂର୍ବରୁ ମିଳିମିଳା ରୋଗରେ ପ୍ରାୟ ୨.୬ ନିୟୁତ ଶିଶୁ ମୃତ୍ୟୁ ବରଣ କରୁଥିଲେ । ସନ ୨୦୧୨ ସୁଦ୍ଧା ଏହି ମୃତ୍ୟୁ ସଂଖ୍ୟା କମିଯାଇ ୧୨୨,୦୦୦ ମୃତ୍ୟୁ ହୋଇଛି । ଏମଏମଆର ଟିକା ଦେବାଦ୍ୱାରା ଉତ୍ତର ଓ ଦକ୍ଷିଣ ଆମେରିକାରେ ମିଳିମିଳା ହାର ଅତି କମ ଅଛି । ଅନ୍ୟ ପକ୍ଷରେ ଟିକା ନ‌ ଦିଆଯାଇଥିବା ଦେଶମାନଙ୍କରେ ଏହି ରୋଗ ହାର ବଢ଼ିବାକୁ ଲାଗିଛି ।  ସନ ୨୦୦୦ରୁ ୨୦୧୬ ମଧ୍ୟରେ ରୋଗ ହାର ୮୪% କମିଛି । 

ଏହି ଟିକାର ପ୍ରତିକ୍ରିୟା ଅତି ସାମାନ୍ୟ ହୁଏ ଓ କିଛି ଚିକିତ୍ସା ବିନା ଭଲ ହୋଇଯାଏ । ଜ୍ୱର, ଇଞ୍ଜେକସନ ସ୍ଥାନରେ କଷ୍ଟ ହୁଏ ଓ ଲାଲ ଦେଖାଯାଏ । ଏକ ନିୟୁତ ଲୋରେ ଜଣକର ସାଂଘାତିକ ଆଲର୍ଜି (Severe allergic reactions) ହୁଏ । ଗର୍ଭାବସ୍ଥାରେ ଏମଏମଆର ଟିକା ଦିଆଯାଏନାହିଁ କିନ୍ତୁ ସ୍ତନ୍ୟପାନ (breastfeeding) ସମୟରେ ଦିଆଯାଇପାରେ । ଅନ୍ୟ ଟିକା ସାଥିରେ ଏହି ଟିକା ଦିଆଯାଇପାରେ । ସଦ୍ୟ ଟିକା ନେଲାପରେ ଅନ୍ୟ ଲୋକ ପାଖକୁ ଡେଇଁବା ସଙ୍କଟ ବଢ଼ିଯାଏନି । ଏହି ଟିକା ଦେଲେ (autism) ସଙ୍କଟ ବଢ଼ିଯାଏନି । ଏମଏମଆର ଟିକାରେ ତିନି ରୋଗର ଜିବନ୍ତ କିନ୍ତୁ ଆଟେନୁଏଟେଡ ଭୁତାଣୁ (weakened viruses) ଥାଆନ୍ତି । 
 

ମରିସ ହଲେମାନ (Maurice Hilleman) ଏହି ଅଏମଏମଆର ଟିକା ପ୍ରସ୍ତୁତ କରିଥିଲେ । ସନ ୧୯୭୧ରେ ମର୍କ ଏଣ୍ଡ କୋ କମ୍ପାନୀକୁ (Merck) ଲାଇସେନସ ଦିଆଯାଇଥିଲା । ଗୋଟିକିଆ ମିଳିମିଳା, ଗାଲୁଆ ଓ ରୁବେଲା  ଟିକାକୁ ଯଥାକ୍ରମେ ୧୯୬୩, ୧୯୬୭ ଓ ୧୯୬୯ରେ ଲାଇସେନସ ଦିଆଯାଇଥିଲା ।  ଦ୍ୱିତୀୟ ଡୋଜ ପାଇଁ ୧୯୮୯ରେ ସୁପାରିସ କରାଗଲା । ଏମଏମଆର ବଦଳରେ ଏମଏମଆରଭି ଟିକା (MMRV vaccine) ଦେଲେ ତିନୋଟି ଭୁତାଣୁ ରୋଗ ସ‌ହିତ ହାଡ଼ଫୁଟିରୁ (chickenpox) ସୁରକ୍ଷା ମିଳିଯାଏ । ଗାଲୁଆ  ଟିକା ବ୍ୟତୀତ କେବଳ ଏମଆର (MR vaccine) ଟିକା ମଧ୍ୟ ଦିଆଯାଇପାରେ । 
 
ଆଧାର

ବାହ୍ୟ ଲିଙ୍କ
Vaccine Information Statement from the U.S. Centers for Disease Control and Prevention

ଶ୍ରେଣୀ:ଚିକିତ୍ସା ବିଜ୍ଞାନ
ତାଳଚେର ସ୍ଵୟଂଶାସିତ ମହାବିଦ୍ୟାଳୟ

ଲେଉଟାଣି ତାଳଚେର ସ୍ୱୟଂଶାସିତ ମହାବିଦ୍ୟାଳୟ
ଦି ଓ୍ଵାଲ୍ ଷ୍ଟ୍ରିଟ୍ ଜର୍ଣ୍ଣାଲ୍

ଲେଉଟାଣି ଦି ଓ୍ୱାଲ୍ ଷ୍ଟ୍ରିଟ୍ ଜର୍ଣ୍ଣାଲ୍
ଧରଣୀଧର ସ୍ଵୟଂଶାସିତ ମହାବିଦ୍ୟାଳୟ

ଲେଉଟାଣି ଧରଣୀଧର ସ୍ୱୟଂଶାସିତ ମହାବିଦ୍ୟାଳୟ
ନୀଳକଣ୍ଠେଶ୍ଵର ମହାବିଦ୍ୟାଳୟ, ବଲଣ୍ଡା, ତାଳଚେର

ଲେଉଟାଣି ନୀଳକଣ୍ଠେଶ୍ୱର ମହାବିଦ୍ୟାଳୟ
ନୀଳକଣ୍ଠେଶ୍ଵର ଶିବ ମନ୍ଦିର, ପଦ୍ମପୁର

ଲେଉଟାଣି ନୀଳକଣ୍ଠେଶ୍ୱର ଶିବ ମନ୍ଦିର, ପଦ୍ମପୁର
ପଦାର୍ଥ ବିଜ୍ଞାନ ଅନୁଷ୍ଠାନ, ଭୁବନେଶ୍ଵର

ଲେଉଟାଣି ପଦାର୍ଥ ବିଜ୍ଞାନ ଅନୁଷ୍ଠାନ, ଭୁବନେଶ୍ୱର
ପାରାଦ୍ଵୀପ (ବିଧାନ ସଭା ନିର୍ବାଚନ ମଣ୍ଡଳୀ)

ଲେଉଟାଣି ପାରାଦ୍ୱୀପ (ବିଧାନ ସଭା ନିର୍ବାଚନ ମଣ୍ଡଳୀ)
ଫଲ୍‌କ୍‌ଲ୍ୟାଣ୍ଡ ଦ୍ଵୀପପୁଞ୍ଜ

ଲେଉଟାଣି ଫଲ୍‌କ୍‌ଲ୍ୟାଣ୍ଡ ଦ୍ୱୀପପୁଞ୍ଜ
ବାଲେଶ୍ଵର (ବିଧାନ ସଭା ନିର୍ବାଚନ ମଣ୍ଡଳୀ)

ଲେଉଟାଣି ବାଲେଶ୍ୱର (ବିଧାନ ସଭା ନିର୍ବାଚନ ମଣ୍ଡଳୀ)
ବିଜୁ ପଟ୍ଟନାୟକ ବୈଷୟିକ ବିଶ୍ଵବିଦ୍ୟାଳୟ

ଲେଉଟାଣି ବିଜୁ ପଟ୍ଟନାୟକ ବୈଷୟିକ ବିଶ୍ୱବିଦ୍ୟାଳୟ
ବିଶ୍ଵ ବୌଦ୍ଧିକ ସମ୍ପଦ ଦିବସ

ଲେଉଟାଣି ବିଶ୍ୱ ବୌଦ୍ଧିକ ସମ୍ପଦ ଦିବସ
ବିଶ୍ଵ ମାନସିକ ସ୍ଵାସ୍ଥ୍ୟ ଦିବସ

ଲେଉଟାଣି ବିଶ୍ୱ ମାନସିକ ସ୍ୱାସ୍ଥ୍ୟ ଦିବସ
ବିଶ୍ଵ ର ସର୍ବବୃହତ ଜନବହୁଳ ସହର ସବୁ ର ତାଲିକା

ଲେଉଟାଣି ବିଶ୍ବର ସର୍ବବୃହତ ଜନବହୁଳ ସହରସବୁର ତାଲିକା
ବିଶ୍ଵ ରବିଶ୍ଵ ର ବ୍ୟସ୍ତତମ ବନ୍ଦର

ଲେଉଟାଣି ବିଶ୍ୱର ବ୍ୟସ୍ତତମ ବନ୍ଦର
ବିଶ୍ଵ ସ୍ଵପରାୟଣତା ସଚେତନ ଦିବସ

ଲେଉଟାଣି ବିଶ୍ୱ ସ୍ୱପରାୟଣତା ସଚେତନ ଦିବସ
ବିଶ୍ଵ ସ୍ଵାସ୍ଥ୍ୟ ସଂଗଠନ

ଲେଉଟାଣି ବିଶ୍ୱ ସ୍ୱାସ୍ଥ୍ୟ ସଂଗଠନ
ବ୍ରହ୍ମପୁର ବିଶ୍ଵବିଦ୍ୟାଳୟ

ଲେଉଟାଣି ବ୍ରହ୍ମପୁର ବିଶ୍ୱବିଦ୍ୟାଳୟ
ବ୍ରହ୍ମେଶ୍ଵର ମନ୍ଦିର, ଭୁବନେଶ୍ୱର

ଲେଉଟାଣି ବ୍ରହ୍ମେଶ୍ୱର ମନ୍ଦିର, ଭୁବନେଶ୍ୱର
ବ୍ରିଟିଶ ଭର୍ଜିନ ଦ୍ଵୀପପୁଞ୍ଜ

ଲେଉଟାଣି ବ୍ରିଟିଶ ଭର୍ଜିନ ଦ୍ୱୀପପୁଞ୍ଜ
ଭାରତୀୟ ପ୍ରତ୍ନତତ୍ତ୍ଵ ସର୍ବେକ୍ଷଣ

ଲେଉଟାଣି ଭାରତୀୟ ପ୍ରତ୍ନତତ୍ତ୍ବ ସର୍ବେକ୍ଷଣ
ଭାରତୀୟ ପ୍ରତ୍ନତତ୍ଵ ସର୍ଭେ ବିଭାଗ

ଲେଉଟାଣି ଭାରତୀୟ ମାନବବିଜ୍ଞାନ ସର୍ବେକ୍ଷଣ ବିଭାଗ
ଭୁବନେଶ୍ଵର (ଲୋକ ସଭା ନିର୍ବାଚନ ମଣ୍ଡଳୀ)

ଲେଉଟାଣି ଭୁବନେଶ୍ୱର (ଲୋକ ସଭା ନିର୍ବାଚନ ମଣ୍ଡଳୀ)
ଭୁବନେଶ୍ଵର ସେଣ୍ଟ୍ରାଲ (ମଧ୍ୟ) (ବିଧାନ ସଭା ନିର୍ବାଚନ ମଣ୍ଡଳୀ)

ଲେଉଟାଣି ଭୁବନେଶ୍ୱର ସେଣ୍ଟ୍ରାଲ (ମଧ୍ୟ) (ବିଧାନ ସଭା ନିର୍ବାଚନ ମଣ୍ଡଳୀ)
ଭୃଙ୍ଗେଶ୍ଵର ଶିବ ମନ୍ଦିର ,ଭୁବନେଶ୍ବର

ଲେଉଟାଣି ଭୃଙ୍ଗେଶ୍ୱର ଶିବ ମନ୍ଦିର ,ଭୁବନେଶ୍ୱର
ମହାକାଳେଶ୍ଵର ଜ୍ୟୋତିର୍ଲିଙ୍ଗ

ଲେଉଟାଣି ମହାକାଳେଶ୍ୱର ଜ୍ୟୋତିର୍ଲିଙ୍ଗ
ମାତୃତ୍ଵକାଳୀନ ସୁବିଧା (ସଂଶୋଧନ) ଚିଠା ୨୦୧୬

ଲେଉଟାଣି ମାତୃତ୍ୱକାଳୀନ ସୁବିଧା (ସଂଶୋଧନ) ଚିଠା ୨୦୧୬
ମୋକ୍ଷଗୁଣ୍ଡମ ବିଶ୍ଵେଶ୍ଵରାୟା

ଲେଉଟାଣି ମୋକ୍ଷଗୁଣ୍ଡମ ବିଶ୍ୱେଶ୍ୱରାୟା
ଯଦୁନାଥ ଦାସ ମହାପାତ୍ର ସାରସ୍ଵତ ସମ୍ମାନ

ଲେଉଟାଣି ଯଦୁନାଥ ଦାସ ମହାପାତ୍ର ସାରସ୍ୱତ ସମ୍ମାନ
ରନ୍ଥାମ୍ଵୋର୍ ଜାତୀୟ ଉଦ୍ୟାନ

ଲେଉଟାଣି ରନ୍ଥାମ୍ବୋର୍ ଜାତୀୟ ଉଦ୍ୟାନ
ରମାଦେବୀ ମହିଳା ବିଶ୍ଵବିଦ୍ୟାଳୟ

ଲେଉଟାଣି ରମାଦେବୀ ମହିଳା ବିଶ୍ୱବିଦ୍ୟାଳୟ
ରାମକୃଷ୍ଣ ମଠ ଓ ମିଶନ, ଭୁବନେଶ୍ଵର

ଲେଉଟାଣି ରାମକୃଷ୍ଣ ମଠ ଓ ମିଶନ, ଭୁବନେଶ୍ୱର
ରାଷ୍ଟ୍ରୀୟ ସ୍ଵୟଂସେବକ ସଂଘ

ଲେଉଟାଣି ରାଷ୍ଟ୍ରୀୟ ସ୍ୱୟଂସେବକ ସଂଘ
ରାୟଗଡ଼ା ସ୍ଵୟଂଶାସିତ ମହାବିଦ୍ୟାଳୟ

ଲେଉଟାଣି ରାୟଗଡ଼ା ସ୍ୱୟଂଶାସିତ ମହାବିଦ୍ୟାଳୟ
ଶିକ୍ଷା ଓ ଅନୁସନ୍ଧାନ ବିଶ୍ଵବିଦ୍ୟାଳୟ

ଲେଉଟାଣି ଶିକ୍ଷା ଓ ଅନୁସନ୍ଧାନ ବିଶ୍ୱବିଦ୍ୟାଳୟ
ଶ୍ରୀ କୃଷ୍ଣଚନ୍ଦ୍ର ଗଜପତି ସ୍ଵୟଂଶାସିତ ମହାବିଦ୍ୟାଳୟ, ପାରଳାଖେମୁଣ୍ଡି

ଲେଉଟାଣି ଶ୍ରୀ କୃଷ୍ଣଚନ୍ଦ୍ର ଗଜପତି ସ୍ୱୟଂଶାସିତ ମହାବିଦ୍ୟାଳୟ, ପାରଳାଖେମୁଣ୍ଡି
ଶ୍ରୀ ଜଗନ୍ନାଥ ସଂସ୍କୃତ ବିଶ୍ଵବିଦ୍ୟାଳୟ

ଲେଉଟାଣି ଶ୍ରୀ ଜଗନ୍ନାଥ ସଂସ୍କୃତ ବିଶ୍ୱବିଦ୍ୟାଳୟ
ଶ୍ରୀ ଭେଙ୍କଟେଶ୍ଵର ଜାତୀୟ ଉଦ୍ୟାନ

ଲେଉଟାଣି ଶ୍ରୀ ଭେଙ୍କଟେଶ୍ୱର ଜାତୀୟ ଉଦ୍ୟାନ
ଶ୍ରୀ ଲଙ୍କାମାଲ୍ଲେଶ୍ଵର ବନ୍ୟପ୍ରାଣୀ ଅଭୟାରଣ୍ୟ

ଲେଉଟାଣି ଶ୍ରୀ ଲଙ୍କାମାଲ୍ଲେଶ୍ୱର ବନ୍ୟପ୍ରାଣୀ ଅଭୟାରଣ୍ୟ
ଶ୍ରୀ ଶ୍ରୀ ବିଶ୍ଵବିଦ୍ୟାଳୟ

ଲେଉଟାଣି ଶ୍ରୀ ଶ୍ରୀ ବିଶ୍ୱବିଦ୍ୟାଳୟ
ସରକାରୀ ସ୍ଵୟଂଶାସିତ ମହାବିଦ୍ୟାଳୟ , ଭବାନିପାଟଣା

ଲେଉଟାଣି ସରକାରୀ ସ୍ୱୟଂଶାସିତ ମହାବିଦ୍ୟାଳୟ , ଭବାନୀପାଟଣା
ସରସ୍ଵତୀ ବନ୍ୟଜନ୍ତୁ ଅଭୟାରଣ୍ୟ

ଲେଉଟାଣି ସରସ୍ୱତୀ ବନ୍ୟଜନ୍ତୁ ଅଭୟାରଣ୍ୟ
ସାର୍ବଭୌମ ସ୍ଵାଧୀନ ଦେଶମାନଙ୍କର ତାଲିକା

ଲେଉଟାଣି ସାର୍ବଭୌମ ସ୍ୱାଧୀନ ଦେଶମାନଙ୍କର ତାଲିକା
ସିଦ୍ଧେଶ୍ଵର ମନ୍ଦିର, ଆଠମଲ୍ଲିକ

ଲେଉଟାଣି ସିଦ୍ଧେଶ୍ୱର ମନ୍ଦିର, ଆଠମଲ୍ଲିକ
ସ୍ଵତନ୍ତ୍ର ବିବାହ ଅଧିନିୟମ, ୧୯୫୪

ଲେଉଟାଣି ସ୍ୱତନ୍ତ୍ର ବିବାହ ଅଧିନିୟମ, ୧୯୫୪
ସ୍ଵାମୀ ବିବେକାନନ୍ଦ ଜାତୀୟ ପୁନର୍ବାସ ପ୍ରଶିକ୍ଷଣ ଏବଂ ଗବେଷଣା ପ୍ରତିଷ୍ଠାନ

ଲେଉଟାଣି ସ୍ୱାମୀ ବିବେକାନନ୍ଦ ଜାତୀୟ ପୁନର୍ବାସ ପ୍ରଶିକ୍ଷଣ ଏବଂ ଗବେଷଣା ପ୍ରତିଷ୍ଠାନ
ଶକ୍ତିକାନ୍ତ ଦାସ

ଶକ୍ତିକାନ୍ତ ଦାସ(ଜନ୍ମ : ୨୬ ଫେବୃଆରୀ ୧୯୫୭‌) ଜଣେ ଅବସରପ୍ରାପ୍ତ ଭାରତୀୟ ପ୍ରଶାସନିକ ସେବା ଅଧିକାରୀ ଅଟନ୍ତି । ୨୦୧୮ ଡିସେମ୍ବର ୧୧ତାରିଖରେ ସେ ଭାରତର ୨୫ତମ ରିଜର୍ଭ ବ୍ୟାଙ୍କ ଗଭର୍ଣ୍ଣର ନିଯୁକ୍ତ ହୋଇଥିଲେ ।  ଏହି ପଦ ହାସଲ କରିବାରେ ଶକ୍ତିକାନ୍ତ ପ୍ରଥମ ଓଡ଼ିଆ ଥିଲେ ।

 ପ୍ରାରମ୍ଭିକ ଜୀବନ 
ଶକ୍ତିକାନ୍ତ, ୧୯୫୭ମସିହାରେ ଜନ୍ମଗ୍ରହଣ କରିଥିଲେ । ପିତାଙ୍କ ନାମ ଥିଲା କେଶବାନନ୍ଦ ଦାସ ଓ ମାତାଙ୍କ ନାମ ଶୋଭାମଞ୍ଜରୀ ଦାସ । ତାଙ୍କ ୫ପୁତ୍ରଙ୍କ ମଧ୍ୟରୁ ଶକ୍ତିକାନ୍ତ ଥିଲେ ଦ୍ୱିତୀୟ । ସେମାନେ ଥିଲେ ଆଠଗଡ଼ର ମୂଳ ବାସିନ୍ଦା । ଶକ୍ତିକାନ୍ତ ଭୁବନେଶ୍ୱରସ୍ଥିତ ଡିଏମ ସ୍କୁଲରୁ(ବହୁ ଉଦ୍ୟେଶୀୟ ନିଦର୍ଶନ ବିଦ୍ୟାଳୟ) ନିଜ ସ୍କୁଲ ଶିକ୍ଷା ସମାପ୍ତ କରିଥିଲେ । ପରେ ଦିଲ୍ଲୀ ବିଶ୍ୱବିଦ୍ୟାଳୟରୁ ଇତିହାସରେ ସ୍ନାତକୋତ୍ତର ଶିକ୍ଷାଲାଭ କରିଥିଲେ ।http://www.samajalive.in/shaktikanta-das-appointed-new-rbi-governor/53555.html

 ବୃତ୍ତିଗତ ଜୀବନ 
୧୯୮୦ମସିହାରେ ଶକ୍ତିକାନ୍ତ ତାମିଲନାଡୁ କ୍ୟାଡ଼ରରୁ ଭାରତୀୟ ପ୍ରଶାସନିକ ସେବାରେ ଯୋଗ ଦେଇଥିଲେ । ତାମିଲନାଡୁ ଓ କେନ୍ଦ୍ର ସରକାରଙ୍କ ବିଭିନ୍ନ ବିଭାଗରେ ସଚିବ ଭାବରେ କାର୍ଯ୍ୟ କରି ସେ ୨୦୧୭ ମେ ୨୮ତାରିଖରେ ସେବାନିବୃତ ହୋଇଥିଲେ । ଅବସରପରେ, ଭାରତ ସରକାର ତାଙ୍କୁ ପଞ୍ଚଦଶ ଅର୍ଥ ଆୟୋଗର ସଚିବ ଭାବରେ ନିଯୁକ୍ତି ଦେଇଥିଲେ । ସେହିପରେ ସେ ଜି-୨୦ ସମ୍ମିଳନୀରେ ଭାରତର "ସେରପା" ଭାବରେ ମଧ୍ୟ କାର୍ଯ୍ୟ କରିଛନ୍ତି । ଭାରତ ସରକାରଙ୍କ ବିମୁଦ୍ରୀକରଣ-୨୦୧୬ ତଥା ବସ୍ତୁ ଏବଂ ସେବା କର(ଜିଏସଟି)-୨୦୧୭ ଲାଗୁ କରେଇବାରେ ଶକ୍ତିକାନ୍ତ ପ୍ରମୁଖ ଭୂମିକା ନିର୍ବାହ କରିଥିଲେ ।http://www.dharitri.com/main/news/88651 

 ଆଧାର 

ଶ୍ରେଣୀ:୧୯୫୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କଟକ ଜିଲ୍ଲାର ଲୋକ
ଓଭାରିଆନ ଟର୍ସନ

ଓଭାରିଆନ ଟର୍ସନ (ଇଂରାଜୀ ଭାଷାରେ Ovarian torsion/ OT) ଏକ ରୋଗ ଯେଉଁଥିରେ ଓଭାରି (ovary) ସ‌ହିତ ସଂଯୁକ୍ତ ହୋଇଥିବା ଅଂଶ ପେଡିକ୍ଲ (attachment to other structures) ମୋଡ଼ିହୋଇଯିବା କାରଣରୁ ଓଭାରିକୁ ରକ୍ତ ସଞ୍ଚାଳନ କମିଯାଏ । ଏହା ଫଳରେ ପେଲଭିସ ବା ଶ୍ରୋଣୀର ଏକ ପାଖରେ ଯନ୍ତ୍ରଣା (pelvic pain) ହୁଏ । ହଠାତ୍ ଯନ୍ତ୍ରଣା ଆରମ୍ଭ ହୁଏ କିନ୍ତୁ ସବୁ କେଶ୍‌ରେ ନୁହେଁ । ଅଇ (nausea) ମଧ୍ୟ ହୁଏ । ରୋଗ ଜଟିଳ ହେଲେ ସଂକ୍ରମଣ (infection), ରକ୍ତସ୍ରାବ ଓ ବନ୍ଧ୍ୟା (infertility) ଦୋଷ ହୋଇପାରେ ।

ଓଭାରିଆନ ସିସ୍ଟ, ବର୍ଦ୍ଧିଷ୍ଣୁ ଓଭାରି (ovarian enlargement), ଓଭାରି ଅର୍ବୁଦ (ovarian tumors), ଗର୍ଭାବସ୍ଥା, ପୂରବତନ ଟ୍ୟୁବାଲ ଲାଇଗେସନ (tubal ligation) ହୋଇଥିଲେ ଓଭାରିଆନ ଟର୍ସନ ରୋଗ ସଙ୍କଟ ରହେ । ଲକ୍ଷଣ, ଅଲଟ୍ରାସାଉଣ୍ଡ (ultrasound done via the vagina) ଓ ସିଟି ସ୍କାନ (CT scan) ସାହାଯ୍ୟରେ ରୋଗ ନିଧାର୍ଯ୍ୟ କରାଯାଏ କିନ୍ତୁ ଏହା ସମ୍ପୁର୍ଣ୍ଣ ରୂପେ ରୋଗ ନଥିବା ପ୍ରମାଣ କରିପାରେ ନାହିଁ । ନିର୍ଣ୍ଣୟ କରିବା ନିମନ୍ତେ ଅପରେଶନ ଶ୍ରେଷ୍ଠ ପଦ୍ଧତି ।
 

ଅପରେଶନ କରି ମୋଡ଼ିହୋଇଥିବା ଅଂଶକୁ ସିଧା କରିଦିଆଯାଏ ବା କାଢ଼ିଦିଆଯାଏ । ଅଧିକାଂଶ ସମୟରେ ଓଭାରି ଭଲ ଅବସ୍ଥାକୁ ଆସିଯାଏ, କିଛି ଅଧିକ ସମୟ ରହିଥିଲେ ମଧ୍ୟ । ଗୋଟିଏ ଓଭାରିର ଟର୍ସନ ଥିଲେ ୧୦% କେଶ୍‌ରେ ଅନ୍ୟଟିରେ ମଧ୍ୟ ଏହି ରୋଗର ୧୦% ହେବା ସମ୍ଭାବନା ରହେ । ବାର୍ଷିକ ଏକ ଲକ୍ଷ ମହିଳାଙ୍କ ମଧ୍ୟରୁ ୬ ଜଣକୁ ଏହି ରୋଗ ହୁଏ । ପ୍ରଜନନକ୍ଷମ ବୟସରେ ଏହି ରୋଗ ଅଧିକ ହେଉଥିଲେ ମଧ୍ୟ ଯେ କୌଣସି ବୟସରେ ହୋଇପାରେ ।
 
ଏହା ମଧ୍ୟ ଦେଖନ୍ତୁ
ପୁରୁଷମାନଙ୍କର ଏହି ଭଳି ରୋଗକୁ ଟେସ୍ଟିକୁଲାର ଟର୍ସନ (*Testicular torsion) କୁହାଯାଏ 

ଆଧାର

 ବାହ୍ୟ ଲିଙ୍କ 

ଶ୍ରେଣୀ:ଚିକିତ୍ସା ବିଜ୍ଞାନ